Oljekartet: Nå er Johan Sverdrup ikke lønnsomt

Statoil avviser det er aktuelt å stanse deler av Johan Sverdrup-utbyggingen, til tross for at kjempefeltet er «i rødt» på E24s oljekart.

Publisert: Oppdatert: 14. desember 2015 14:03 , Publisert: 14. desember 2015 12:35

– Nei, planene for Johan Sverdrup ligger fast. Det gjøres nå et veldig godt arbeid sammen med leverandørene for å forberede feltutbyggingen de neste årene, sier Morten Eek, pressetalsmann for Statoils drift- og leteaktiviter på norsk sokkel, til E24.

E24s oljekart, som er basert på anslag fra Rystad Energy, viser at den såkalte lønnsomhetsprisen (break even) på kjempeutbyggingen Johan Sverdrup ligger på 37 dollar.



Tidlig mandag ettermiddag falt spotprisen på nordsjøoljen under dette nivået. Prisen på nordsjøolje er klokken 12.45 ned 3,32 prosent til 36,64, det laveste nivået på syv år. Følg utviklingen i E24s aksjelive!



I klartekst vil det si at selv det svære Johan Sverdrup-feltet knapt vil være lønnsomt dersom dagens oljeprisnivå vedvarer lenge.

Les også Kan tape 173 millioner på Dolphin-konkurs

Nær ulønnsom



Statoil uttalte i februar at break even på Johan Sverdrup lå «under 40 dollar». Eek fastholder at prosjektet per i dag er lønnsomt.



– Hvor langt er dere unna break-even?

– Jeg ønsker ikke å kommentere lønnsomhet utifra et øyeblikksbilde av oljepris. Det er et krevende marked for hele industrien. Derfor jobber vi hardt med å redusere kostnadene og øke lønnsomheten. Det gjelder både Johan Sverdrup og andre prosjekter, sier Eek.



OLJEKARTET E24 har hentet inn data fra konsulent- og analysebyrået Rystad Energy på de viktigste oljefeltene som er under utbygging på norsk sokkel, eller som man har grunn til å forvente kan bli bygget ut. Vi har koblet dette opp mot den til en hver tid gjeldende oljeprisen, slik at du selv kan følge med på lønnsomhets-skjæringspunktet (break even-pris) for de viktigste fremtidige feltene. Jo grønnere feltet er i vår grafikk, jo tryggere er økonomien i prosjektet. Differansen mellom dagens oljepris og antatt break even-pris for feltet oppdaterer seg automatisk. Fremstår det statisk, trykk F5. Klikk deg inn på hvert enkelt felt for å få mer informasjon om dette. Størrelsen på feltene i grafikken reflekterer hvor mye olje feltet inneholder.

Break even-prisen legger til grunn at investeringene i prosjektet skal generere 10 prosent årlig avkastning. Break even-prisen er også fremoverskuende. Vis mer vg-expand-down

Les også Oljeeksperter om norsk sokkel: – Med dagens priser vil investeringene stoppe helt opp

Han avviser at utbyggingen vurderes stanset og viser til at Sverdrup er et unikt feltprosjekt med svært lang tidshorisont:

– Dette er et felt som skal produsere fra 2019 og til etter 2060. Vi snakker en horisont på 50 år og kanskje mer, for et av de absolutt beste feltprosjektene som kommer i drift på norsk sokkel i overskuelig fremtid.



– Det er et felt med ekstra gode kvaliteter, både med tanke på reservoarer, tilgjengelighet og at det ligger i en moden del av nordsjøen med tilgang på infrastruktur, sier Eek.

Les også Disse landene tjener godt på lav oljepris

Oljebremsen Et sterkt økende kostnadsnivå som følge av kraftig investeringsvekst medførte at oljeselskapene trykket hardt på bremsen. Oljeselskapene innførte omstruktureringsprogrammer og kuttet i sine investeringsbudsjetter, noe som igjen rammer bedriftene som leverer tjenester til oljeselskapene. På toppen av dette falt oljeprisen kraftig fra høsten 2014. I starten av 2016 falt oljeprisen helt ned til 27 dollar fatet, før den sakte, men sikkert har tatt seg opp. Oljeprisfallet har bidratt til at et varslet fall i oljeinvesteringene – den viktigste vekstimpulsen for norsk økonomi etter finanskrisen – har blitt enda kraftigere. Antallet forsvunne oljejobber på norsk sokkel er rundt 40.000, viste en oversikt fra DNB Markets i november. Vis mer vg-expand-down

Må knekke kostnadskurven



– Men dere er helt på grensen til ulønnsomhet med dagens oljepris?

– Johan Sverdrup vil bli ett av de viktigste feltene på norsk sokkel, og jeg ønsker ikke å gå inn på lønnsomhetsvurdering ut fra dagens oljepris. I dag er det globalt en ubalanse i oljemarkedet. I en slik markedssituasjon vil oljeprisen fortsette å variere. Da er det viktig at både operatørselskaper og leverandører jobber tett sammen for å knekke kostnadskurven og få prosjektene mer lønnsomme for alle typer prisscenarioer.

– Må dere fremover knekke kostnadskurven for Sverdrup?

– Ja, selv om Sverdrup er et godt og lønnsomt prosjekt, er det helt sentralt for oss å senke kostnadene og øke lønnsomheten ytterligere. Det gjelder alle felt vi jobber med, sier Eek.

– Går sin gang



I september ble det klart at Johan Sverdrup-utbyggingen blir flere milliarder billigere enn estimert da planen for utbygging og drift ble godkjent.

Statoil og de øvrige partnerne får «drahjelp» av at de vanskelige markedsforholdene har gitt lavere kostnader til blant annet riggleie.



Analysesjef Anne Gjøen i Handelsbanken Capital Markets tror at Johan Sverdrup-utbyggingen vi fortsette også dersom spotprisen på olje skulle falle ned mot 20-tallet.



– Jeg tror dette går sin gang uansett om oljeprisen blir mye lavere. Når man først har satt i gang prosjektet, vil man sluttføre det. Så må man se på produksjonskostnadene i relasjon til om man eventuelt kommer til å stenge ned ting, sier Gjøen til E24.

Viktig felt



Johan Sverdrup-utbyggingen er den største som er planlagt på norsk sokkel i årene som kommer, og er av stor betydning for norsk økonomi.



Opp mot 75 prosent av kontraktene for Johan Sverdrup er tildelt norske leverandører. Eek poengterer at feltet slik sikrer viktig sysselsetting og aktivitet for norsk aktivitet.



– Store kontrakter er allerede tildelt, og ikke minst til norske leverandører. Disse har vist seg veldig konkurransedyktige og vil gi oss løsninger vi tror vil sikre en veldig god og lønnsom utbygging, sier Eek.

Les også – Med dagens priser vil investeringene stoppe helt opp

Les også Kostnadskutt «redder» lønnsomheten på kjempefeltet

Les også Frykter julerush av oppsigelser